Diari Oficial de la Generalitat Valenciana


Sumari del DOGV 7832, del 20-07-2016 (2016/5712)

RESOLUCIÓ de 26 de maig de 2016, de la Universitat d'Alacant, per la que es disposa la publicació de l'oferta d'ocupació pública per a l'any 2016, del personal docent i investigador.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/5712


Data del document
:   26-05-2016

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 26 de maig de 2016, de la Universitat d'Alacant, per la que es disposa la publicació de l'oferta d'ocupació pública per a l'any 2016, del personal docent i investigador. [2016/5712]  
La Llei 48/2015, de 29 d'octubre, de Pressupostos Generals de l'Estat per a l'any 2016, establix en l'article 20.2 que, respectant, en tot cas, les disponibilitats pressupostàries del capítol I dels corresponents pressupostos de gastos, la taxa de reposició es fixa has un màxim del 100 per cent dels cessaments d'empleats fixos durant l'any 2015 i que les places resultants de la taxa de reposició d'efectius han d'incloure's en una oferta d'ocupació pública d'accés lliure.  
Així mateix i segons el que disposa l'apartat J de l'article 20.U.2, segon paràgraf de la mateixa Llei, dins del límit de la taxa de reposició corresponent als Cossos docents universitaris, cada Universitat estarà obligada a destinar, com a mínim, un 15 per cent del total de places que oferisca, a la contractació, com a personal laboral fix de personal investigador doctor que haja finalitzat el Programa Ramón i Cajal i haja obtingut el certificat I3.  
En virtut de la modificació de l'article 62 de la Llei Orgànica 6/2001, de 21 de desembre, d'universitats, les universitats poden convocar places de promoció interna, que estiguen dotades en l'estat de gastos del seu pressupost, per a l'accés al Cos de Catedràtics d'Universitat. Tenint en compte que estes places, que no podran superar el nombre màxim de places que siguen objecte d'oferta d'ocupació pública de torn lliure, en eixe mateix any, per a l'accés als cossos docents, es convocaran per a funcionaris de carrera del cos de professors titulars d'universitat o de l'escala d'Investigadors Científics dels Organismes Públics d'Investigació, que hagen prestat, com a mínim, dos anys de servicis efectius baix la dita condició.  
  
Tenint en compte que, segons l'article 20.U.4 de la Llei 48/2015, de 29 d'octubre, de Pressupostos Generals de l'Estat per a l'any 2016, no computaran dins del límit màxim de places derivat de la taxa de reposició d'efectius, aquelles places que es convoquen per a la seua provisió per mitjà de processos de promoció interna  
Considerant el que disposa l'article 70 del Reial Decret Legislatiu 5/2015, de 30 d'octubre, pel que s'aprova el Text Refós de la Llei de l'Estatut Bàsic de l'Empleat Públic, referit a l'oferta d'ocupació pública.  
  
Segons l'acord de Consell de Govern de la Universitat d'Alacant, de 26 de maig de 2016, pel que s'aprova l'oferta d'ocupació pública per a l'any 2016 de places de personal docent i investigador de la Universitat d'Alacant, de conformitat amb la taxa de reposició autoritzada i una vegada obtinguda l'autorització de la Conselleria d'Educació, Investigació, Cultura i Esport.  
Fent ús de les potestats i funcions conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei Orgànica 6/2001, d'universitats, modificada per la Llei Orgànica 4/2007, de 12 d'abril, este Rectorat resol:  
  
Primer  
Publicar en el Diari Oficial de la Comunitat Valenciana l'oferta d'ocupació pública per a l'any 2016, referida al personal Docent i Investigador, aprovada per Acord del Consell de Govern de 26 de maig de 2016 segons la distribució següent:  
  
Torn lliure:  
14 places de professor titular d'universitat.  
3 places de personal laboral fix, en aquelles àrees en què existisca personal investigador doctor que haja finalitzat el Programa Ramón i Cajal i haja obtingut el certificat I3.  
  
Promoció interna:  
14 places de catedràtic d'universitat.  
  
Segon  
Seguint el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria dels processos selectius previstos en esta oferta és de tres anys, a comptar a partir de la publicació d'esta resolució.  
  
Contra esta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà a la seua publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats a partir de l'endemà a la seua publicació.  
  
Alacant, 26 de maig de 2016.- El rector: Manuel Palomar Sanz.